b'\n_START_ARTICLE_\nDonnie Iris\n_START_PARAGRAPH_\nDominic Ierace eli Donnie Iris (s. 28. helmikuuta 1943 Ellwood City) on yhdysvaltalainen rockmuusikko. H\xc3\xa4n teki 1970-luvulla ty\xc3\xb6t\xc3\xa4 The Jaggerzin ja Wild Cherryn j\xc3\xa4senen\xc3\xa4._NEWLINE_The Jaggerzin t\xc3\xa4rkein hitti oli "The Rapper" ja Wild Cherryn "Play That Funky Music". N\xc3\xa4iden tilap\xc3\xa4isten menestysten j\xc3\xa4lkeen Donnie Iris perusti itsens\xc3\xa4 mukaan nimetyn yhtyeen, Donnie Iris and the Cruisersin, jonka laulaja, kitaristi ja keulahahmo h\xc3\xa4n on. Yhtye nousi suursuosioon jo ensisinglell\xc3\xa4\xc3\xa4n "Ah! Leah!" (1981)._NEWLINE_Iris on jatkanut toimintaansa yhtyeen johdossa t\xc3\xa4h\xc3\xa4n saakka. Vuonna 1998 ilmestyi ensimm\xc3\xa4inen livealbumi Live! At Nick\'s Fay City, ja vuodelta 2001 on kokoelma The Best of Donnie Iris. Tuorein studioalbumi Ellwood City ilmestyi vuonna 2006.'